text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةالسيادة التونسيةمعركة تعميق الوعي التونسي: من وينو البترول؟ الى ويني السيادة؟
text.text_idx: #000006
text.text: معركة تعميق الوعي التونسي: من وينو البترول؟ الى ويني السيادة؟
text.text_idx: #000007
text.text: في 2015 حسب ما نتذكر شعلت حملة ويني البترول الي الحق جلبت اهتمام عملاق و فرضت على الاعلام العميل انو يهاجمها بكل قوتو و الأمر وصل لفض المظاهرات بالقوة في العاصمة و منظومة الحكم العميلة نجحت في إيقاف الحملة و مجلة المحروقات مزالت تمنع شفافية عقود البترول .
text.text_idx: #000009
text.text: وقت الحملة وزير الصناعة قال انو تقلق علخر من ضغط السفارات الأجنبية عليه ومن بعد مجلس الشعب يوافق انو عقود المحروقات ماتتنشرش بالرائد الرسمي و تبقى سرية على الأمة التونسية و تقعد الاحزاب الحاكمة تفوت في الثروات التونسية ( مهما كان مقدارها نشالله قطرتين كهو) حسب قوة الشركات السياسية و قعدت الوكالة التونسية للانشطة البترولية تتعامل مع الشركات الأجنبية بالثيقة (الحكومة التونسية عمرها ماتاثق في التونسي وتمرضو على جال اقل رخصة ) و تتعرض بالتالي لنهب يومي ( ممكن فما فساد و اكيد فما فساد عملاق في الدومان).
text.text_idx: #000011
text.text: الي تبين من هاته الحملة انو القرار التونسي مرهون للخارج تماما و انو الروح التونسية اصلا تابعة للخارج. في تمبك الحملة صحفية بالتلفزة الوطنية تسائل السفير الفرنسي حول حقيقة الثروات البترولية التونسية يعني الصحفية بوعي او بدونه تعتبر السفير الفرنسي هو المرجع الأصلي للمعلومة في ما يخص تونس. توضح تماما انو الازمة التونسية ماتتعلقش بالنهب الأجنبي المنظم للثروات التونسية وإنما في السيطرة الأجنبية (خصوصا الفرنكو-أوروبية) على الروح التونسية. تبين تماما وقتها انو النفوذ الاجنبي ( و خصوصا الفرنسي و بعدو الامريكي) هو الي يحكم برسمي و انو مسيطر تماما على القرار التونسي و انو الدولة التونسية ماتحط خيط في إبرة الا بعد ما تقرى حساب ردود الفعل الأجنبية وتشاور كان لزم الدول والمنظمات الدولية والمؤسسات المالية العالمية.
text.text_idx: #000012
text.text: – الحرب التونسية على الشركات الأجنبية الناهبة للثروات التونسية توضح انها خاسرة استراتيجيا لنو القرار التونسي ليس ملكا للامة التونسية ولذا فإن الحملة تتحول سريعا لكلب ينبح على طيارة و لذا فانو الميدان الحقيقي للمعركة لازمو ينتقل من الثروة للسيادة.
text.text_idx: #000013
text.text: و بما انو حملة وينو البترول غفلت على القضية الأم فإنها خسرت المعركة.
text.text_idx: #000015
text.text: لازم الانتماء التونسي يتجاوز صدفة الولادة والمفهوم الجغرافي و يكون انخراط روحي في منظومة قيم روحية سياسية تكون أساس المواطنة و من غيرهم يولي الشعب التونسي مجرد سكان لرقعة أرض اسمها تونس كل مطالبهم ثروات.
text.text_idx: #000019
text.text: نعرف انو مناضلي وينو البترول مش طماعة اما الحملة ركزت على مطلب الثروة وهذا هزها لطريق الطمع (كيما صار في الكامور) و هكا خسرت لنو التونسي ماحسهاش، التونسي ماأمنش بيها ، التونسي قعد فرايجي لنو خطابها نفعي بحت و الامة التونسي تحتاج خطاب روحي.
text.text_idx: #000021
text.text: مسألة السيادة و القومية التونسية
text.text_idx: #000026
text.text: الاستهتار بالقيم القومية العليا: السيادة التونسية
text.text_idx: #000027
text.text: جذور النفوذ الفرنسي الأوروبي في تونس
text.text_idx: #000028
text.text: تابعنا على الفيسبوك
text.text_idx: #000035
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000036